Pertubuhan Keselamatan Sosial

Pertubuhan Keselamatan Sosial (Jawi: ; secara rasmi disingkatkan sebagai PERKESO) merupakan sebuah agensi kerajaan Malaysia di bawah Kementerian Sumber Manusia Malaysia5 perkara penting yang anda perlu tahu tentang Perkeso CompareHero (22 Julai 2017). Dicapai pada 23 Julai 2017.yang ditubuhkan bagi mentadbir dan melaksanakan perlindungan keselamatan sosial di bawah Akta Keselamatan Sosial Pekerja 1969 (Akta 4), Peraturan-Peraturan (Am) Sosial Pekerja 1971, Akta Keselamatan Sosial Pekerjaan Sendiri 2017 (Akta 789), Akta Sistem Insurans Pekerjaan 2017 (Akta 800) dan Akta Keselamatan Sosial Suri Rumah 2022 (Akta 838).  Selain itu, pertubuhan ini juga membantu menjayakan dasar kerajaan dalam memberikan bantuan keselamatan sosial kepada pekerja dan tanggungan mereka.PERKESO: Mengenai kami Pertubuhan Keselamatan Sosial. Dicapai pada 28 Januari 2019.

Sejarah
Sejarah penubuhan PERKESO bermula pada tahun 1958, apabila kajian keselamatan sosial telah dijalankan oleh pakar daripada Pertubuhan Buruh Antarabangsa (I.L.O) lalu pada tahun 1962, sebuah jawatankuasa tertinggi dibentuk untuk mengkaji hasil kajian ini. Hasil daripada laporan kajian tersebut telah menjadi asas kepada Akta Keselamatan Sosial yang telah diluluskan oleh Parlimen dalam tahun 1969 dengan tujuan untuk memberi perlindungan keselamatan sosial kepada pekerja-pekerja dan tangungan mereka.Penubuhan Pertubuhan Keselamatan Sosial (Perkeso) Pekhabar (1 Oktober 2015). Dicapai pada 1 Oktober 2015.

PERKESO telah ditubuhkan sebagai sebuah Jabatan Kerajaan pada 1 Oktober 1971 bagi menguatkuasakan Akta Keselamatan Sosial Pekerja 1969 dan kemudian menjadi sebuah Badan Berkanun mulai 1 Julai 1985.

Pada 1 Januari 1992, PERKESO telah diasingkan daripada Sistem Saraan Baru Kerajaan dan Sistem Saraan Baru Perkhidmatan (SSBP) telah diperkenalkan.

PERKESO mentadbirkan skim keselamatan sosial yang memberi perlindungan kepada para pekerja terhadap beberapa kejadian luar jangka seperti bencana pekerjaan termasuk kemalangan semasa perjalanan, keilatan dan kematian.

Objektif skim keselamatan sosial adalah untuk menjamin pembayaran faedah kepada pekerja dan tanggungannya apabila berlaku kejadian luar jangka kepada pekerja itu. Perkhidmatan rawatan perubatan, pemulihan jasmani dan vokasional juga disediakan di samping mengambil langkah mencegah kejadian kemalangan dan meningkatkan keselamatan pekerjaan. Kemudahan pemulihan bertujuan untuk membolehkan pekerja terbencana kembali bertugas secepat mungkin.

Rujukan

Bacaan lanjut



Pautan luar
 Laman web rasmi

Kategori:Kementerian Sumber Manusia Malaysia
Kategori:Pertubuhan yang diasaskan pada 1971
Kategori:Penubuhan 1971 di Malaysia